Gustavo Gabriel Zurbriggen

**Gustavo Gabriel Zurbriggen** (født 26. november 1963 i Curupaity i provinsen Santa Fe i Argentina) er en argentinsk katolsk biskop av Concordia.
## Liv og virke
### Prest
Gustavo Gabriel Zurbriggen studerte filosofi og katolsk teologi ved *Nuestra Señora de Loreto-seminaret* i Córdoba. Han fikk en bachelorgrad i katolsk teologi og en grad som religionslærer fra Det pavelige katolske universitet i Argentina i Buenos Aires. Den 26. oktober 1990 ble Zurbriggen presteviet for bispedømmet Rafaela av biskopen av Rafaela, Héctor Gabino Romero, i *Nuestra Señora del Perpetuo Socorro*-kapellet i Curupaity.

Fader Gustavo Zurbriggen var først kapellan i sognene *Santa Catalina de Siena* i Suardi og *Nuestra Señora de Fátima* i Rafaela, samt ved katedralen i San Rafael. I 1996 ble han sendt til Roma for videre studier, hvor han fikk  isensiat i dogmatikk ved Det pavelige gregorianske universitet i 1998. 

Etter at han kom tilbake til hjemlandet, var Zurbriggen kapellan ved katedralen *San Rafael* i Rafaela i to år før han ble sogneprest i menigheten *Santa Catalina de Siena* i Suardi i 2000. Fra 2006 var han sogneprest for katedralen i San Rafael. I tillegg koordinerte Zurbriggen arbeidet til bispedømmets pastoralråd og underviste i dogmatikk ved seminarene *Nuestra Señora del Cenáculo* i Paraná og *Nuestra Señora de Loreto* i Córdoba. Han var også medlem av teamet for videreutdanning for prester samt presterådet og konsulentkollegiet til bispedømmet Rafaela.

### Koadjutor biskop-prelat av Deán Funes
Pave Benedikt XVI utnevnte ham til koadjutor prelat til Deán Funes den 12. oktober 2011. Han ble ordinert til biskop av biskopen av Rafaela, Carlos María Franzini, den 9. desember samme år foran katedralen *San Rafael* i Rafaela; medkonsekratorer var Aurelio José Kühn Hergenreder O.F.M., prelat av Deán Funes, og Hugo Norberto Santiago, biskop av Santo Tomé.
### Biskop-prelat av Deán Funes
Med den aldersrelaterte fratreden av biskop-prelat Aurelio José Kühn Hergenreder den 21. desember 2013, etterfulgte Zurbriggen ham i prelaturet Deán Funes som dets nye prelat.

### Biskop av Concordia
Den 21. juni 2023 utnevnte pave Frans ham til biskop av Concordia. Innsettelsen i dette embedet fant sted den 1. september samme år.

I Den argentinske bispekonferanse leder biskop Zurbriggen også Kommisjonen for universitetssjelesorg.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1782) *1767
* Kardinal Alessandro Mattei (1744-1820) *1777
* Kardinal Giacomo Giustiniani (1769-1843) *1817
* Erkebiskop Pietro Ostini (1775-1849) *1827
* Biskop Mariano Medrano y Cabrera (1767-1851) *1830
* Erkebiskop Mariano José de Escalada Bustillo y Zeballos (1799-1870) *1835
* Biskop Venceslao Javier José Achával y Medina, O.F.M. Obs. (1810-1898) *1868
* Erkebiskop Federico León Aneiros (Aneyros) (1826-1894) *1870
* Biskop Ángel José Toro, O.P. (1839-1904) *1888)
* Erkebiskop Uladislao Javier Castellano (1834-1900) *1892
* Biskop Juan Nepomuceno Terrero y Escalada (1850-1921) *1898
* Kardinal Santiago Luis Copello (1880-1967) *1919
* Biskop Manuel Tato (1907-1980) *1948
* Biskop Antonio María Aguirre (1908-1987) *1957
* Biskop Justo Oscar Laguna (1929-2011) *1975
* Biskop Alcides Jorge Pedro Casaretto (1956-2013) *1977
* Biskop Carlos María Franzini (1951-2017) *2000
* Biskop *Gustavo Gabriel Zurbriggen* (1963- ) *2011

## Referanser